Marit Ilison

Marit Ilison (sündinud 21. juunil 1984) on multidistsiplinaarne kunstnik ja disainer.

Tema loomingus põimuvad kontseptuaalne lähenemine, esteetiline vorm ning aeganõudev tehniline teostus. Marit Ilisoni käekirja on nimetatud "sosistavaks luksuseks", milles kohtuvad kultuuriline taust, isiklikud tunded ja keskkonnasäästlik mõtteviis. Ta on tegelenud nii moe-, kostüümi-, lava- kui ka näitusekujundustega ning teinud kohaspetsiifilisi installatsioone. Ilisoni töös on olulisel kohal kogemuse pakkumine, viies vaataja erilisse atmosfääri.

Marit Ilisoni loomingut on kajastanud teiste hulgas rahvusvahelised väljaanded The New York Times, Vogue Paris, Vogue Italy, Women's Wear Daily, Dezeen, Stiletto, It's Nice That ja VICE.

Loovateljeed Marit Ilison Creative Atelier peab Marit Ilison koos vend Peeter Ilisoniga aastast 2013. Lisaks on Marit Ilison tegutsenud õppejõuna Eesti Kunstiakadeemias, pannes aluse Ideevormi kursuse kontseptsioonile ning olnud selle juhendaja.

Haridus
 2006–2008 Eesti Kunstiakadeemia, moedisaini magistrikraad
 2007/2008 Danmarks Designskole, Erasmuse programm, moeosakond
 2003–2006 Tallinna Tehnikakõrgkool, modelleerija eriala, cum laude

Täiendanud Londonis, Antwerpenis, Pariisis ja Berliinis.

Looming

Teosed

"70 puuvillast kitlit" 
"70 puuvillast kitlit" (2008–2011) on Marit Ilisoni suuremahuline kontseptuaalne moeprojekt, milles põimuvad nostalgia, stereotüüpsed mõttemallid ning autori vaated elu olemusele. 70 käsitsi ja ükshaaval värvitud kitlit moodustavad ülemineku valgest tumelilla toonini, sümboliseerides infomüra, millest lastakse mõjutada enda väärushinnanguid. Tumelilla näitab täielikku mõjutatust, valge või kitli ära võtmine esindab sõltumatust ja vabadust.

"Magada tahaks" / "Longing For Sleep" 
Marit Ilisoni moekollektsioon "Magada tahaks" on inspireeritud talvisest pimedast ajast ja soovist rohkem magada. Ühtlasi viitab loomingu pealkiri Anton Tšehhovi samanimelisele novellile. Rahvusvahelist tunnustust pälvinud mantlite projekt on sündinud nostalgilistest nõukogudeaegsetest villastest tekkidest ning on käsitsi kaunistatud Swarovski kristallidega tikanditega.

2016. aasta suvel demonstreeris moemaailma kultusbutiik 10 Corso Como kollektsiooni "Longing for Sleep" Milano moenädalal. Kollektsiooni esitles kunstnik kaks korda Pariisis ning see on müügil moebutiikides üle maailma Kanadast Lõuna-Koreani.

Isikunäitused
 "Ootamine", VAAL galerii, Tallinn, 2017
 "Longing For Sleep", Draakoni galerii, Tallinn, 2014
 "Teine", Hop galerii, Tallinn, 2013 
 "70 puuvillast kitlit", näitus ja performance, Eesti Tarbekunsti- ja Disainimuuseum, Tallinn, 2012
 "7SILVERMENINCOATS "METS"", Hop galerii, Tallinn, 2012 
 "Lúmine Ibrentum", kohaspetsiifiline installatsioon, HOOV, Plektrum Festival 2011, Tallinn, 2011 
 "Lúmine", Plektrum Festival 2009, Tallinn, 2009

Kollektsioonid, kostüümi- ja lavakujundused, esitlused 
 "Longing for Sleep", kollektsiooni esitlus, 29. Hyéresi moe- ja fotograafiafestival, Hyéres, Prantsusmaa 2014
 "Mehed", kostüümid, lava- ja valguskujundus Mihkel Ernitsa tantsuetendusele, Augusti Tantsufestival, Tallinn 2014
 "Teine", kollektsiooni esitlus, Disainiöö, Tallinn 2013
 "Kuidas mängida ennast?", kostüümid, lava- ja valguskujundus Oksana Tralla tantsuetendusele, KUMU, Tallinn 2012
 "70 puuvillast kitlit", esitlus ja performance, BIO EST Festival, New York 2011
 "70 puuvillast kitlit", esitlus, MOMENT 2011, Tallinna Moenädal, Tallinn 2011
 "Sool", kostüümid Helena Tulve ja Tarvo Hanno Varrese ühisteosele 2011
 "Mina ja Mina", kostüümid Sandra Palmi tantsuetendusele STÜ, Kanuti Gildi SAAL, Tallinn 2011
 "Lúmine", näitus ja performance, STRP 2010 Festival, Eindhoven 2010
 "Triangle Trees", kollektsiooni esitlus, MOMENT, Riia 2010
 "Triangle Trees", kollektsiooni esitlus, "ÖÖ-Was It A Dream?", Galleria Duerr, Stockholm 2009
 "Triangle Trees", kollektsiooni esitlus, Tallinn Fashion Week, Tallinn 2009 
 "Lúmine" (cum laude), lõpukollektsioon, 2008

Kuraatoritööd, näitusekujundused 
 IDEEVORM: MUSTER – Lilled sitsil, näitusekujundus koos Tuuli Aulega, Evald Okase Muuseum, Haapsalu, 2014
 IDEEVORM, juhendaja ja kuraator, ülevaatenäitus, näitusekujundus koos Tuuli Aulega, Tallinna Teletorn, Tallinn, 2014 
 STALKER Festival, peakunstnik, Kultuurikatel, Tallinn, 2012
 Lilli Jahilo – "AURA", näitusekujundus koos Tuuli Aulega, Disaini- ja Arhitektuurigalerii, Tallinn, 2012
 "Fashion Empowerment", Eesti Kunstiakadeemia, kuraator, näitusekujundus koos Tuuli Aulega, Disainiöö, Tallinn, 2011

Grupinäitused 
 "Sots art ja mood. Kontseptuaalsed rõivad Ida-Euroopast", monumentaalteos "77 sitsi", kuraator Liisa Kaljula, KUMU kunstimuuseum
 29. Hyéresi moe- ja fotograafiafestival, Villa Noailles, Hyéres, Prantsusmaa 2014 
 Fashion Estonia Now: "Kaamos", London Fashion Week International Fashion Showcase, London 2014 
 299,792,548 m/s, Tallinna Valgusbiennaal, Disaini- ja Arhitektuurigalerii, Tallinn 2013
 "Kaamos – Eesti mood täna", Eesti Tarbekunsti- ja Disainimuuseum, Tallinn 2013 
 "7SILVERMENINCOATS" – installatsioon, "ÖÖ" – Was It A Dream?" Helsinki Edt., Kluuvi, World Design Capital 2012, Helsingi, 2012
 "7SILVERMENINCOATS" – esmaesitlus, "ÖÖ" – Was It A Dream?" London Edt., International Fashion Emarging Talent Show, London Fashion Week, London 2012
 "Linna kohal", kohaspetsiifiline installatsioon Telliskivi Loomelinnakus, Linnagalerii, Tallinn, 2010 
 "The White Project", The Offer, Berlin Fashion Week, Berlin, 2010 
 "TALENT 2008", kuraator Li Edelkoort, Designhuis, Eindhoven, 2008 
 "Kui kõndis mannekeen..." – retrospektiiv: 50 aastat Tallinna Moemaja avamisest, Eesti Tarbekunsti- ja Disainimuuseum, Tallinn, Eesti 2007

Liikmesus 
 Eesti Kunstnike Liit
 Eesti Disainerite Liit

Tunnustus
 2020 – Eesti Sisearhitektide Liidu aastapreemia nominent, Lore Bistroo sisekujundus
 2014 – Kristjan Raua preemia (silmapaistvalt edukas loominguline tegevus 2013. aastal ja isikunäitus "Teine" Hop galeriis)
 2014 – London Fashion Week International Fashion Showcase Award, grand prix 
 2014 – Vogue Italy – Vogue Talent 2014
 2014 – 29th Hyéres Fashion & Photography Festival, finalist
 2014 – Noore disaineri auhind SÄSI
 Forbes Eesti – 30 ALLA 30 2014
 Not Just A Label – BEST OF 2013
 Eesti Ekspress, Areen – Tuleviku täht 2010

Viited

Välislingid

 Marit Ilisoni koduleht
 Longing for Sleep
 Not Just A Label: Marit Ilison
 Hedviga Vei. "Öised vastused". Femme, 2. november 2009
 Marit Ilison. "Hinge kaotanud mood". Eesti Ekspress, 7. august 2010
 Kristina Paju. "Valgest tumelillani – intervjuu Marit Ilisoniga". Müürileht, 7. detsember 2011
 Liisa Kaljula. "MARIT ILISON JA POST-PO-MO PÕLVKOND*". Müürileht, 19. detsember 2013
 Juhan Mellik. "Tekkmantlite looja Marit Ilison: "Maailma pole vaja nii palju rõivaid!"" Õhtuleht, 31. jaanuar 2014 
 Anne Vetik. "Kunsti ja disaini küsimus" Kunst.ee, aprill 2014 
 "Marit Ilisoni isikunäitus "Longing for Sleep" Draakoni Galeriis" Müürileht, 11. september 2014

Kataloogid 
9th Hyéres Fashion & Photography Festival 2014, Villa Noailles, 2014
Tanel Veerne, Kaamos – Eesti mood täna, Tallinn: Stiilikanal OÜ, 2013, ISBN 9789949332403
The Art of Collecting – 6th Tallinn Applied Arts Triennial, Eesti Tarbekunsti ja Disaini Muuseum, 2012 
Tanel Veerne toim., Moepiibel 2010. Tallinn: Eesti Moedisainerite Liit, 2009, ISBN 9789949187874.

Eesti disainerid
Sündinud 1984